**NOTĂ INFORMATIVĂ**

la proiectul legii pentru modificarea Legii nr.216/2003 cu privire la Sistemul informaţional integrat automatizat de evidenţă a infracţiunilor, a cauzelor penale şi a persoanelor care au săvîrşit infracţiuni

|  |
| --- |
| **1. Denumirea autorului şi, după caz, a participanţilor**  **la elaborarea proiectului** |
| Proiectul legii cu privire la modificarea Legii nr.216/2003 cu privire la Sistemul informaţional integrat automatizat de evidenţă a infracţiunilor, a cauzelor penale şi a persoanelor care au săvîrşit infracţiuni, a fost elaborat de către Ministerul Afacerilor Interne, avînd drept scop ajustarea cadrului legislativ, care reglementează pentru organele de drept ale Republicii Moldova modul de evidență unică a informației despre infracțiuni și persoanele care le-au săvîrșit. |
| **2. Condiţiile ce au impus elaborarea proiectului de**  **act normativ şi finalităţile urmărite** |
| Temei pentru iniţierea procesului de elaborare a proiectului menţionat a servit necesitatea actualizării cadrului legislativ existent în domeniul automatizării evidenței infracțiunilor și persoanelor care le-au săvîrșit și a altor date conexe.  În anul 2013 a fost elaborat și pus în exploatare produsul nou de program pentru Sistem, care a asigurat posibilitatea îmbunătățirii și simplificării procesului evidenţei automatizate a infracțiunilor. În urma implementării tehnologiilor informaționale moderne, s-a schimbat procedura tehnică de evidență în cadrul băncii centrale de date a obiectelor informaționale, ceea ce este necesar de reflectat în Lege.  În proiect sînt prevăzute și unele amendamente, care au ca scop unificarea terminologiei și concretizarea unor noțiuni, iar prevederile care și-au pierdut actualitatea, au fost excluse din Lege.  Proiectul legii va contribui la îmbunătăţirea activităţii organelor de drept ale Republicii Moldova prin asigurarea bazei normative oportune, coerente și consecutive, care va permite ameliorarea considerabilă a interacțiunii participanților la Sistem, precum și utilizarea mai eficientă a informației stocate în combaterea criminalității. |
| **3. Principalele prevederi ale proiectului şi evidenţierea elementelor noi** |
| Prin proiect se exclud următoarele noțiuni:  ,,organele de urmărire penală”,  ,,organele de executare a pedepsei penale”,  ,,bază de date”,  ,,bancă centrală de date”,  ,,bancă locală de date”,  ,,numărul de infracțiuni a căror urmărire penală a fost terminată”.  Proiectul se completează cu următoarele noțiuni:  ,,cazier judiciar” și ,,certificat de cazier detaliat”.  Astfel, cazierul judiciar reprezintă documentul oficial în care se consemnează faptul prezenţei înscrierilor în Sistem, luîndu-se în consideraţie stingerea antecedentelor penale şi/sau aflarea persoanei sub urmărirea penală.  Iar certificat de cazier detaliat, reprezintă documentul oficial în care se consemnează faptul prezenţei înscrierilor în Sistem privind tragerea la răspundere penală şi rezultatele examinării cauzelor penale, informaţia privind antecedentele penale stinse şi nestinse ale unei persoane, precum şi informaţia despre anunţarea în căutare a persoanelor.  Totodată, proiectul propune revizuirea cazurilor, în care este necesară completarea fișei infracțiunii constatate (articolul 14), reieșind din faptul, că în unele cazuri nu mai este nevoie completarea repetată a fișei menționate. |
| **5. Fundamentarea economico-financiară** |
| Elaborarea și implementarea prezentului proiect nu implică alocarea mijloacelor financiare. |
| **6. Modul de încorporare a actului în cadrul normativ în vigoare** |
| Prevederile prezentului proiect se încadrează și nu contravin normelor în vigoare. |
| **7. Avizarea şi consultarea publică a proiectului** |
| În scopul respectării prevederilor Legii nr.239/2008 privind transparenţa în procesul decizional, anunţul privind iniţierea procesului de elaborare a proiectului de lege, a fost plasat pe pagina oficială a Ministerului Afacerilor Interne, în directoriul Transparenţa decizională/Consultări publice şi particip.gov.md. |
| **8. Constatările expertizei anticorupție** |
| În temeiul obiecțiilor și propunerilor înaintate, proiectul a fost revizuit și definitivat. |
| **9. Constatările expertizei de compatibilitate** |
| Nu necesită o astfel de expertiză. |
| **10. Constatările expertizei juridice** |
| În temeiul obiecțiilor și propunerilor înaintate, proiectul a fost revizuit și definitivat. |
| **11. Constatările altor expertize** |
|  |